b"\n_START_ARTICLE_\nFerapontov Kloster\n_START_SECTION_\nHistorie\n_START_PARAGRAPH_\nKlosteret blev grundlagt af Sankt Ferapont i 1398 i det ug\xc3\xa6stfri nordlige Rusland, \xc3\xb8st for Kirillo-Belozerskij Kloster, opkaldt efter munken Sankt Kirill af Beloozero (nu russisk: \xd0\x91\xd0\xb5\xd0\xbb\xd0\xbe\xd0\xb7\xd0\xb5\xcc\x81\xd1\x80\xd1\x81\xd0\xba, tr. Beloz\xc3\xa9rsk). Klostrets ber\xc3\xb8mmelse begyndte at sprede sig under Kirills discipel, Sankt Martinian, der senere blev abbed af klosteret Trotse-Sergijeva Lavra i 1447._NEWLINE_Selv efter Martinians d\xc3\xb8d, blev hans kloster beskyttet og begunstiget af medlemmer af Ivan III's familie. Den \xc3\xa6ldste bygning, katedralen Jomfruf\xc3\xb8dselskirken (1490), blev bygget i sten for fyrsterne af Rostov. Dette bygningsv\xc3\xa6rk er den bedst bevarede af de tre s\xc3\xb8sterkatedraler opf\xc3\xb8rt i 1490'erne i det nordlige Rusland. Alle indvendige v\xc3\xa6gge er bekl\xc3\xa6dt med uvurderlige freskoer af den store middelalderlige maler Dionisius. Kirken er den sidste overlevende russiske middelalderkirke, hvor v\xc3\xa6ggene er helt malede._NEWLINE_I l\xc3\xb8bet af 1530'erne blev der tilbygget et skatkammer, et refektorium, og den unikke Bebudelseskirke udstyret med et beffroi. P\xc3\xa5 den tid n\xc3\xb8d klosteret s\xc3\xa6rlige privilegier fra Ivan den Grusomme, og ejede omkring 60 landsbyer i n\xc3\xa6rheden. Zaren bes\xc3\xb8gte ofte klostret som pilgrim._NEWLINE_I de urolige tider blev klostret h\xc3\xa6rget af polsk-litauiske tropper. Under genopbygningen blev de sidste bygninger tilf\xc3\xb8jet til komplekset: den teltlignende Sankt Martinian kirke (1641), en forsvarskirke (1650), og et klokket\xc3\xa5rn (1680). Beffroiet (1638) siges at v\xc3\xa6re det \xc3\xa6ldste i Rusland._NEWLINE_Da klostret gradvist mistede sin religi\xc3\xb8se betydning, blev forvandlet til et sted for eksil for fremtr\xc3\xa6dende gejstlige, blandt andet patriarken Nikon. Klosteret blev nedlagt af kejser Paul i 1798, men geninviet som et kloster i 1904. Tyve \xc3\xa5r senere blev klosteret lukket af bolsjevikkerne og omdannet til et museum i 1975. Museet er en del af Russky Sever Nationalpark (~ Russisk Nord Nationalpark) siden 1991._NEWLINE_Fra januar 2013 er billeder af klosteret og omr\xc3\xa5de tilg\xc3\xa6ngelige via Google Street View."